شەفەق نیوز/ سەرچەوەیگ پزشکی لە تەندروسی دهۆک خەوەردا وەئاشکراکردن تووشهاتنیگ وە ڤایرۆس کۆڕۆنا لە خەسەخانەی گشتی لە پارێزگاگە، وئاماژەدا؛ وە داناین قاتیگی لە ژیر کەرەنتین تەندروسی.سەرچەوەگە ئەرا ئاژانس شەفەق نیوز وت: قات چوارم لە خەسەخانەی ئازادی خریا ژیر کەرەنتین تەندروسی، لەوەر ئاشکرابوین تووشهاتگیگ وە کۆڕۆنا.وتیش؛ بیماریگ لە قات چوار خەفتوید، دویای تاقیکاریەگان دەرکەفت ک هەڵگر ڤایڕۆس کۆڕۆنا بویە.سەرچەوەگە هەمیش وت؛ تیمە پزشکیەگان وەکوتپڕ نموونە لە کاردە تەندروسیەگان بردن ک وەقەی بیمارەگە دانە. خەسەخانەی ئازادی گەوراترین خەسەخانەی حکومەتیە لە پارێزگای دهۆک، لە هەیشتاگان سەدەی گوزەیشتە دروستكریا، رووژانە پێشوازی وە سەدان لە بیماره‌یل کەێد.
